text: шұбар түркістан облысы ордабасы ауданындағы ауыл, шұбар ауылдық округі орталығы. аудан орталығы темірлан ауылынан қарай 15 км жерде арыс, шұбар өзендерінің бойында орналасқан. 1999 жылы жергілікті тұрғындар саны 2664 адам (1336 ер адам және 1328 әйел адам) болса, 2009 жылы 3539 адамды (1754 ер адам және 1785 әйел адам) құрады. іргесі 1905 жылы қаланды. бадам, қажымұқан атындағы кеңшарлардың бөлімшесі, мал тұқымын асылдандыру стансасы болған. 1978 жылдан бүкілодақтық лениндік комсомол жастар одағының 60 жылдығы атындағы шошқа өсіретін кеңшардың орталығы болып келді. оның негізінде шаруа қожалықтары құрылған. ауылда шұбар, ә.молдағұлова атындағы орта мектеп, пункт, клуб, кітапхана, т.б. мекемелер жұмыс істейді.